รองนายกรัฐมนตรี ไม่แน่ใจกรณีลงมติให้เปลี่ยนตัวประธานฯ กมธ. ยืนยันนายกรัฐมนตรีพยายามทำตามรัฐธรรมนูญอย่างที่สุดแล้ว
รองนายกรัฐมนตรี ไม่แน่ใจกรณีลงมติให้เปลี่ยนตัวประธานฯ กมธ. ยืนยันนายกรัฐมนตรีพยายามทำตามรัฐธรรมนูญอย่างที่สุดแล้วนายวิษณุ เครืองาม รองนายกรัฐมนตรี กล่าวถึงกรณีนายสิระ เจนจาคะ ส.ส.กทม. พรรคพลังประชารัฐ (พปชร.) ในฐานะกรรมาธิการ (กมธ.) ป้องกันและปราบปรามการทุจริตประพฤติมิชอบ สภาผู้แทนราษฎร เสนอให้เปลี่ยนตัว พล.ต.อ.เสรีพิศุทธ์ เตมียเวส ประธาน กมธ.ป้องกันและปราบปรามการทุจริตฯ ว่า เป็นเรื่องของสภาฯ ตนเองไม่สามารถตอบได้เพราะไม่ได้เกี่ยวข้อง ส่วนในอดีตมีหรือไม่นั้นไม่ทราบ อาจจะเคยเปลี่ยนแต่ เช่น กรณีประธาน กมธ.ลาออก แต่การลงมติให้ประธานออกนั้นไม่แน่ใจและไม่เคยเห็นทั้งนี้เคยมีการบังคับใช้กฎหมาย กับผู้ไม่ไปชี้แจงกับ กมธ.หรือไม่นั้น เข้าใจว่าคงไม่เคยมีการบังคับใช้ตามพระราชบัญญัติ (พ.ร.บ.) คำสั่งเรียก พ.ศ.2554 มาก่อน ซึ่งกฎหมายดังกล่าวเกี่ยวกับการออกคำสั่งให้มาชี้แจงต่อ กมธ. แต่ต้องเป็นการสั่งตาม พ.ร.บ.นี้ ทั้งนี้ การสั่งของ กมธ.เป็นได้ทั้งการขอความร่วมมือตามรัฐธรรมนูญมาตรา 129 และข้อบังคับการประชุม หรือสั่งให้มาตาม พ.ร.บ.คำสั่งเรียก ซึ่ง กมธ.ยังไม่ได้อ้างอำนาจตาม พ.ร.บ.ฉบับดังกล่าว ที่เป็นเรื่องของความผิดทางอาญา ฉะนั้นจึงต้องมีการสั่งและถ้าไม่ไปถือว่าขัดคำสั่งทั้งนี้การที่นายกรัฐมนตรีส่งคนไปชี้แจงแทน รองนายกรัฐมนตรีถือว่าเสร็จสิ้นแล้วหรือไม่ เห็นว่าในส่วนของนายกรัฐมนตรีได้พยายามทำตามรัฐธรรมนูญมาตรา 129 และข้อบังคับที่สุดแล้ว แต่เมื่อ กมธ.เห็นว่ายังไม่จบ ก็เป็นเรื่องของ กมธ. เป็นเรื่องระหว่าง กมธ.กับนายกรัฐมนตรีตนเองคงไปตอบแทนไม่ได้